Turks fruit

Turks fruit (norsk oversettelse: Tyrkisk konfekt) er en nederlandsk erotisk dramafilm fra 1973 regissert av Paul Verhoeven. Filmen er en kjærlighetshistorie mellom en kunstner og en ung kvinne. Manus er basert på Jan Wolkers' roman med samme tittel fra 1969. Hovedrollene spilles av Rutger Hauer og Monique van de Ven.

Filmen ble en enorm suksess i Nederland og ble sett av over tre millioner da den gikk på kino.Hurriyetdailynews - 'Turkish Delight' (16.11.2009)

Den ble nominert til Oscar for beste utenlandske film. I 1999 ble den kåret til århundrets beste nederlandske film.

 Handling 
Eric, en skulptør bosatt i Nederland, våkner en morgen og husker en urovekkende drøm. I de følgende scenene plukker han febrilsk opp tilfeldige kvinner fra gatene og tar dem med tilbake til studioet sitt for sex. Imidlertid er han tydelig bekymret over noe, og det viser seg at dette er på grunn av hans tidligere forhold til Olga. Eric og Olga møttes for første gang når Olga plukket ham opp som haiker, og de liker hverandre umiddelbart - både seksuelt og mentalt. 

Men forholdet deres blir motarbeidet av Olgas mor. Hun føler at en bohemsk skulptør som tjener for lite penger på sporadiske oppdrag, er uegnet for hennes datter - selv om faren hennes er mer sympatisk. Likevel gifter de seg, og Olgas familie aksepterer ham etter hvert. De begynner å bo sammen, men Olga begynner snart å oppføre seg merkelig. Hun begynner å flørte med en forretningsmann. Eric slår henne, og hun forlater ham. Eric raserer studioet sitt, og ødelegger alt som minner ham om Olga. Men Eric er fremdeles besatt av Olga, men ser henne bare av og til. Olga opptrer mer og mer opprørende, ofte i nærvær av andre menn. 

Familien hennes nekter å la Eric besøke henne, før han sier at han har kommet for å avtale en skilsmisse. Etter en stund gifter Olga seg med en amerikansk forretningsmann, men kommer senere tilbake fra USA til Nederland. En dag støter Eric på Olga som er flamboyant kledd, og oppfører seg merkelig. Hun kollapser og blir ført til sykehus, hvor det blir oppdaget at hun har en hjernesvulst. Kirurgisk inngrep blir forsøkt, men kunne ikke fjerne alt. Det blir klart at hun snart skal dø. Eric begynner å møte henne igjen, og bringer henne Lokum som er det eneste hun ønsker å spise.

 Skuespillere 
 Monique van de Ven som Olga Stapels
 Rutger Hauer som Eric Vonk
 Tonny Huurdeman som moren til Olga.
 Wim van den Brink som faren til Olga.
 Hans Boskamp som en butikk-eier.
 Dolf de Vries som Paul
 Manfred de Graaf som Henny
 Dick Scheffer som regnskapsfører
 Marjol Flore som Tineke
 Bert Dijkstra som Embedsmann 

 Referanser 

 Eksterne lenker 


Kategori:Filmer fra 1973
Kategori:Nederlandske dramafilmer
Kategori:Erotiske filmer
Kategori:Erotiske filmer
Kategori:Romantiske filmer
Kategori:Filmer som har vært forbudt i Norge
Kategori:Nederlandskspråklige filmer
Kategori:Filmer basert på bøker